През следващата година заради лошата му форма и контузията на крака пропуска Европейското първенство за юноши до 21 г., Евро 2004, както и Олимпийските игри в Атина. След завръщането си в Португалия формата му започва да се възвръща с игрите в Порто и попада често в състава на страната си по време на квалификациите за Мондиал 2006 и помага много на отбора с две асистенции при победа над Словакия с 2:0, която класира Португалия на световното. Въпреки това Куарежма е оставен извън състава за Мондиала.